Медицинэ IуэхущIапIэщIэ Дзэлыкъуэкъуажэ щолажьэ
Район сымаджэщым хиубыдэу Дзэлыкъуэкъуажэ къыщызэIуахащ гъуэлъыпIи 10 зыщIэт гинекологие къудамэ. Абы махуэкIэ сымаджэщым екIуалIэурэ зызыгъэхъужынухэр зыщIэлъын пэши хэтщ. Медицинэ IуэхущIапIэр зыхуеину IэмэпсымэхэмкIэ, унэлъащIэкIэ зэгъэпэщащ.
«Мы Iуэхум ди дежкIэ мыхьэнэ хэха иIэщ, — жиIащ КъБР-м и Правительствэм и УнафэщIым и къуэдзэ — узыншагъэр хъумэнымкIэ министр Шэт Ирмэ. — медицинэ IуэхущIапIэхэм ящыщ куэдым я унэхэр, зэрылажьэ Iэмэпсымэхэр жьы ды- дэ хъуащ. Абы къыхэкIыу республикэм и унафэщIхэм къаруушхуэ ирахьэлIэ IэнатIэр къэгъэщIэрэщIэжыным. ГинекологиемкIэ сымаджэщым и къудамэр районым ис цIыхубзхэм ящыщу 600-м щIигъум гъэ къэс еIэзэнущ. Япэхэм апхуэдэ сымаджэхэм я нэхъыбэм нэгъуэщI къалэхэм кIуэурэ загъэхъужын хуей хъурт».
ИУАН Руслан.
